Anquel monte que se ta cortando non correspuende exautamente cola situación del Castru, la posible esistencia de restos na redolada y el que nunca se ficiera una escavación y un estudiu completu que fixe la estensión real, faen necesario estremar les precauciones. Revisando la llicencia pa la corta del monte, vemos cómo en nengún llau salvirtió a la empresa maderera de la esistencia desti elementu patrimonial,  nin se condicionó la llicencia o se mandó vixilar la posible apaición de restos arqueolóxicos.    Nel Plenu Municipal del 29 de Mayu, UNIDÁ-Andecha Carreño volvió entrugar por esta situación, comunicándonos lequipu gobiernu que de momentu non se tomara nenguna midía. Finalmente nel Plenu, UNIDÁ-Andecha Carreño algamól compromisu de les Conceyalíes de Mediu Ambiente y de Cultura dadoptar les medies de protección necesaries nos próximos díes, asina como de ponese en contautu cola Comisión de  Patrimoniu del Principáu dAsturies, por si fuera necesaria la so intervención.    El Castru La Barrera, asitiáo en Llorgozana, ye de medianes dimensiones (70 x 40 metros) y atopase a media lladera, concentrándose les defenses na vertiente daccesu (Norte), anque tien restos de fosos nos llaterales. A día de güei, nunca sescavó nin se fizo una estudiu completu dél. Nel Castru atopáronse un recipiente de caliza monolíticu rectangular, asina como un hachu de Bronce con talón gruesu en Hcatalogáu  como de tipu asturianu y que lo mesmu que la pieza anterior, ta desapaecíu. Esti Hachu de Bronce fue atopáu por un vecín de la zona nel añu 1978, y el rastru piérdese hasta quINTERPOL tuviera conocimientu de que fuere subastáu illegalmente nEstaos Xuníos (EEUU) en 2002. Anguañu sigue desapaecíu.    Por otru llau, entendemos que ye necesario que dende lAyuntamientu, cuando se conceden llicencies, se vixilen meyor los elementos del patrimoniu y sorganice meyor la so proteición. A día de güei,  cuando se conceden llicencies, non se fai una comprobación sistemática de les posibles afecciones a los Bienes del Inventariu de Patrimoniu Cultural y Natural de Carreño (afecciones a castros, fontes, caminos reales, yacimientos llíticos, etc) y depende del posible conocimientu por partel téunico na materia o los conceyales presentes nes Comisiones, de la esistencia de bienes catalogaos. Entendemos que ye necesario camudar esti proceder, y que dende la Casa Conceyu se tomen les medíes organizatives  necesaries pasegurar la proteición del nuesu patrimoniu históricu y natural.    UNIDÁ-Andecha Carreño 